钦定古今图书集成/明伦汇编/家范典/第053卷 > 唐宋氏女论语 > 《早起章》
## 钦定古今图书集成/明伦汇编/家范典/第053卷 > 唐宋氏女论语 > 《早起章》

“凡为女子，习以为常。五更鸡唱，起著衣裳。盥漱已了，
随意梳妆。拾柴烧火，早下厨房。磨锅洗镬，煮水煮汤。
随家丰俭，蒸煮食尝。安排蔬菜，炮豉舂姜。随时下料，
甜淡馨香。整齐碗碟，铺设分张。三飧饭食，朝暮相当。
侵晨早起，百事无妨。莫学懒妇，不解思量。黄昏一觉，
直到天光。日高三丈，犹未离床。起来已晏，却是惭惶。
早起梳洗，突入厨堂。容颜龌龊，手脚慌忙。煮茶煮饭，
不及时常。”又有一等，餟𫗦争尝，“未曾炮馔，先已偷藏。
丑呈乡里，辱及爹娘。被人传说，岂不羞惶。”